Only Teardrops

«Only Teardrops» (norsk oversettelse: bare tårer) er en dansk popsang som vant Eurovision Song Contest 2013 for Danmark. Sangen ble fremført av Emmelie de Forest og er skrevet av Lise Cabble, Julia Fabrin Jakobsen og Thomas Stengaard. Dette var Danmarks tredje seier i konkurransen, og sangen gikk fikk en moderat kommersiell suksess etter seieren. Den toppet blant annet digitallistene i Danmark, Sverige og Hellas, og i Storbritannia nådde den plass 15 på singellisten. På norske VG-lista lå sangen i to uker, med en niendeplass som høyeste notering.

 Eurovision Song Contest 

Sangen var en av ti som deltok i Dansk Melodi Grand Prix i Herning lørdag 26. januar 2013. Der vant Emmelie de Forest og «Only Teardrops» en klar seier og ble Danmarks bidrag til Eurovision Song Contest i Malmö i mai samme år.

Etter den danske finalen ble sangen en øyeblikkelig hit i Danmark, og den debuterte på en andreplass på den danske singellisten. Etter seieren i Eurovision Song Contest kom den tilbake på den danske listen og nådde førsteplassen. Siden har sangen fått platina-sertifisering i Danmark, og «Only Teardrops» ble den 14. mest solgte digitalsingelen i Danmark i 2013.

I Eurovision Song Contest deltok Danmark i den første semifinalen tirsdag 14. mai 2013. Der vant «Only Teardrops» med 167 poeng og kvalifiserte seg til finalen lørdag 18. mai. I finalen var Danmark det 18. bidraget på scenen av 26 deltakere. Avstemningen var spennende, og i begynnelsen ledet Norges Margaret Berger med «I Feed You My Love». Imidlertid gikk Danmark raskt forbi og beholdt ledelsen stort sett inn til siste slutt. «Only Teardrops» fikk til slutt 281 poeng, hvorav Island, Storbritannia, Irland, Italia, Frankrike, Slovenia, Serbia og Nord-Makedonia ga 12 poeng. Norge ga 7 poeng til Danmark.

Listeplasseringer
Etter Eurovision-seieren gikk «Only Teardrops» inn på hitlister over hele Europa. I Storbritannia debuterte sangen på plass 99 på den britiske singellisten – til tross for at finalen ble arrangert bare fire timer før salgsperioden for den aktuelle uken ble avsluttet. Uken etter steg sangen til plass 15 på den britiske listen. Per 2014 var «Only Teardrops» den syvende mest nedlastede Eurovision-sangen i Storbritannia. Listen ble toppet av Loreen og «Euphoria» som vant året før.
Liste (2013)HøyesteplasseringUkerpå listenDebutdato Australia (ARIA Charts)4712. juni 2013 Belgia, Flandern (Ultratop)11725. mai 2013 Belgia, Vallonia (Ultratop)26225. mai 2013 Danmark (Tracklisten)1181. februar 2013 Finland (Suomen virallinen lista)171Uke 21 2013 Frankrike (SNEP)79225. mai 2013 Irland (Irish Singles Chart)5323. mai 2013 Island (Tónlist)2–2013 Hellas (Billboard Digital Songs)1–1. juni 2013 Nederland (Single Top 100)41118. mai 2013 Norge (VG-lista)92Uke 22 2013 Skottland (Official Charts Company)14325. mai 2013 Slovakia (Rádio Top 100)1414Uke 22 2013 Spania – (PROMUSICAE)8319. mai 2013 Storbritannia (UK Singles Chart)15325. mai 2013 Sveits (Schweizer Hitparade)352. juni 2013 Sverige (Sverigetopplistan)31324. mai 2013 Sverige (Digilistan)1185. mai 2013 Tyskland (GfK Entertainment Charts)51831. mai 2013 Ukraina (FDR Airplay Top 40)     51721. juni 2013 Østerrike (Ö3 Austria Top 40)7724. mai 2013

Sporliste
Digital nedlastning
«Only Teardrops» – 3:03

CD-singel
«Only Teardrops» – 3:03
«Only Teardrops» (instrumentalversjon) – 3:03

Digital nedlastning — Kongsted remix
«Only Teardrops» (Kongsted remix) – 5:34
«Only Teardrops» (Kongsted remix radio edit) – 3:40

Utgivelseshistorikk
miniatyr|Emmelie de Forest med trofeet etter seieren i Eurovision Song Contest 2013.
 Region Dato Format Selskap Danmark 22. januar 2013 Digital nedlastning Sony Music Globalt 2. mai 2013 Østerrike 14. juni 2013 CD-singel Tyskland Sveits Globalt 24. juni 2013Digital nedlastning — Kongsted remix

 Referanser 

 Eksterne lenker 


Kategori:Danske sanger
Kategori:Bidrag til Eurovision Song Contest 2013
Kategori:Danmarks bidrag til Eurovision Song Contest